ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
केंद्र ने कोविड-19 पर नियंत्रण और उसकी रोकथाम के उपायों में राज्य/केंद्र शासित प्रदेश की सरकारों की सहायता के लिए दो उच्चस्तरीय केंद्रीय बहु उद्देश्यीय दलों को छत्तीसगढ़ और चंडीगढ़ रवाना किया
केंद्रीय स्वास्थ्य एवं परिवार कल्याण मंत्रालय ने छत्तीसगढ़ और चंडीगढ़ से कोविड-19 मामलों की संख्या में वृद्धि होने की रिपोर्ट मिलने के बाद दो उच्चस्तरीय बहु उद्देश्यीय दलों को वहां भेजा है। ये दल राज्य/केंद्रशासित प्रदेश की सरकारों के साथ मिलकर काम करेंगे और कोविड मामलों के बढ़ने की वजह/वजहों का पता लगाएंगे। वे इस बात का विश्लेषण करेंगे कि यह अंतर क्यों आ रहा है और साथ ही कोविड-19 नियंत्रण एवं रोकथाम के लिए अनिवार्य उपायों की सिफारिश करेंगे।
छत्तीसगढ़ भेजे गए दल का नेतृत्व राष्ट्रीय रोग नियंत्रण केंद्र  के निदेशक डॉ. एस के सिंह कर रहे हैं। उनके साथ इस दल में एम्स, रायपुर तथा ऑल इंडिया इंस्टीट्यूट ऑफ हाइजीन एंड पब्लिक हेल्थ के विशेषज्ञ शामिल हैं। चंड़ीगढ़ भेजे गए दल का नेतृत्व कपड़ा मंत्रालय के अतिरिक्त सचिव एवं वित्तीय सलाहकार श्री विजय कुमार सिंह कर रहे हैं और उनके दल में नई दिल्ली स्थित आरएमएल अस्पताल और सफदरजंग अस्पताल के विशेषज्ञ शामिल हैं।
छत्तीसगढ़ में हाल में कोविड-19 के ताजा मामलों में पर्याप्त वृद्धि के साथ-साथ प्रतिदिन होने वाली मौतों की संख्या में भी वृद्धि देखी गई है। चंड़ीगढ़ में भी नए मामलों की संख्या में काफी वृद्धि हुई है। उक्त दल राज्य/केंद्रशासित प्रदेश के सबसे ज्यादा प्रभावित जिलों/हॉटस्पॉट का दौरा करेंगे और जन स्वास्थ्य सुविधाओं के लागू किए जाने के जमीनी हालत का आकलन करेंगे। वे अपने मुख्य निष्कर्षों, सिफारिशों और सुधारात्मक उपायों के बारे में मुख्य सचिव/मुख्य प्रशासक को अवगत कराएंगे।
केंद्र सरकार कोविड महामारी के खिलाफ जंग में ‘पूर्ण सरकार’ के दृष्टिकोण से नेतृत्व कर रही है। कोविड प्रबंधन में विभिन्न राज्यों/केंद्रशासित प्रदेशों की सरकारों के मौजूदा प्रयासों को सुदृढ़ बनाने के लिए केंद्र सरकार समय-समय पर केंद्रीय दलों को विभिन्न राज्यों/केंद्रशासित प्रदेशों में भेजती है। ये दल राज्य/केंद्रशासित प्रदेश के प्रशासन के साथ संपर्क करते हैं और पेश चुनौतियों और उनके समक्ष उत्पन्न मुद्दों के बारे में प्रत्यक्ष जानकारी प्राप्त करते हैं ताकि उनकी कोविड की रोकथाम गतिविधियों को मजबूती प्रदान की जा सके और अवरोधों को, यदि कोई हैं तो, दूर किया जा सके। इन केंद्रीय दलों की रिपोर्टों को राज्यों के साथ साझा किया जाता है ताकि इस पर आगे कार्रवाई की जा सके। इन रिपोर्टों पर आगे की जाने वाले कार्रवाई और उनके अनुपालन की निगरानी केंद्रीय स्वास्थ्य मंत्रालय करता है। स्वास्थ्य एवं परिवार कल्याण मंत्रालय द्वारा विभिन्न राज्यों से कोविड मामलों में वृद्धि होने की ताजा रिपोर्टें मिलने के बाद पिछले कुछ महीनों में केंद्रीय़ दल भेजने के कार्य की अगली कड़ी के रूप में यह दोनों दल भी चंडीगढ़ और छत्तीसगढ़ भेजे गए हैं।
मंत्रिमण्डल
केन्द्रीय मंत्रिमंडल ने हवाई यात्री रोपवे प्रणाली विकसित करने के लिए भारत तिब्बत सीमा पुलिस बल  की भूमि उत्तराखंड सरकार को हस्तांतरित करने को मंजूरी दी
केन्द्रीय मंत्रिमंडल ने आज प्रधानमंत्री श्री नरेन्द्र मोदी की अध्यक्षता में हुई बैठक में मसूरी स्थित भारत तिब्बत सीमा पुलिस बल  की 1500 वर्ग मीटर भूमि को उत्तराखंड सरकार को हस्तांतरित करने को अपनी मंजूरी दे दी हैI इससे राज्य सरकार वहां अपनी एक आधारभूत परियोजना- देहरादून और मसूरी के बीच हवाई यात्री रोपवे प्रणाली  का निर्माण कर सकेगी I
प्रस्तावित रोपवे 5580 मीटर लंबाई का मोनो-केबल रोपवे है जो पब्लिक प्राइवेट पार्टनरशिप  के तहत बनेगाI इसका निचला टर्मिनल स्टेशन देहरादून के पुर्कुल गांव में होगा और ऊपरी टर्मिनल स्टेशन लाइब्रेरी, मसूरी में होगाI 285 करोड़ रुपये की अनुमानित लागत वाले इस रोपवे की ढुलाई क्षमता दोनों दिशाओं से 1000 यात्री प्रति घंटा होगीI इससे देहरादून और मसूरी के बीच सड़क मार्ग पर होने वाले यातायात में काफी कमी आएगीI
इसके अतिरिक्त, इस परियोजना से 350 लोगों को प्रत्यक्ष रोजगार मिलने के साथ ही 1500 से अधिक लोगों को अप्रत्यक्ष रूप से रोजगार मिलेगाI परियोजना के पूर्ण हो जाने के बाद यह रोपवे पर्यटकों के लिए बहुत बड़े आकर्षण का केंद्र भी होगा जिससे राज्य में पर्यटन उद्योग को बढ़ावा मिलने के साथ ही पर्यटन के क्षेत्र में रोजगार के अतिरिक्त अवसरों का भी सृजन हो सकेगाI
वित्त मंत्रालय
डीआरआई ने उत्तर-पूर्वी सीमा से तस्करी कर लाया जा रहा 11.65 करोड़ रुपये मूल्य का 23.23 किलोग्राम सोना जब्त किया, 4 गिरफ्तार
सितंबर 2022 के दौरान डीआरआई द्वारा नॉर्थ ईस्ट कॉरिडोर में 121 किलोग्राम सोना बरामद करने के 11 मामले
राजस्व आसूचना निदेशालय  द्वारा उत्तर-पूर्व में हाल ही में सोने की बरामदगी बांग्लादेश और म्यांमार से लगे उत्तर-पूर्वी सीमाओं के जरिए सोने की तस्करी में तेजी का संकेत देती है। अतीत में जहां तस्करी के लिए खुली सीमाओं का उपयोग किया जाता रहा है, वहीं अकेले सितंबर 2022 में 121 किलोग्राम सोने की बरामदगी के 11 मामलेयह बताते हैं कि छुपाने के सरल तरीकों के जरिए तस्करों द्वारा नॉर्थ ईस्ट कॉरिडोरका अभी भी बड़े पैमाने पर इस्तेमाल किया जा रहा है।
विशिष्ट खुफिया जानकारी पर कार्रवाई करते हुए और पटना, दिल्ली तथा मुंबई में तीन समन्वित कार्रवाईयों में, राजस्व आसूचना निदेशालय  ने 33.40 करोड़ रुपये मूल्य का65.46 किलोग्राम विदेशी मूल का सोना जब्त किया। सोने को घरेलू कूरियर खेप के तौर पर आइजोल से मुंबई भेजा गया था। इस सोने को कपड़ाबताकरटाट की बोरियों में छुपाया गया था।
वाहनों में विदेशी मूल के सोने को छुपाने की तस्वीरें
उसी मार्ग से तस्करी के एक अन्य मामले में, डीआरआई ने तस्करी के विदेशी मूल के सोने का एक और बड़ा जखीरा जब्त किया, जिसका वजन लगभग 23.23 किलोग्राम और मूल्य  11.65 करोड़ रुपये था, जिसे म्यांमार से तस्करी करके लाया जा रहा था। विशिष्ट खुफिया जानकारीमें इस बात काइशारा किया गया कि पर्याप्त मात्रा में विदेशी मूल के सोने को तस्करी करके चम्फाई-आइजोल, मिजोरम से कोलकाता, पश्चिम बंगाल वाहन में छुपाकर ले जाने का प्रयास किया जाएगा। प्रतिबंधित पदार्थ पर रोक लगाने के लिए 28-29 सितंबर 2022 को समन्वित कार्रवाई की गई। डीआरआई के अधिकारियों ने सिलीगुड़ी-गुवाहाटी को जोड़ने वाले राजमार्ग पर निगरानी की। दो संदिग्ध वाहनों में यात्रा कर रहे चार यात्रियों की पहचान की गई और उन्हें रोका गया। दो दिनों की अवधि में दोनों वाहनों की गहन तलाशी के बाद, वाहन के बॉडी में 21 बेलनाकार टुकड़ों के रूप में छुपाया गया 23.23 किलोग्राम सोना बरामद किया गया। इस मामले में सोने को दोनों वाहनों में एक धातु पाइप, जो पीछे के पहियों एवं सस्पेंशन के पीछे चेसिस के दाएं एवं बाएं के छड़ को जोड़ता है, के अंदर विशेष रूप से बनाए गए गुहा में फिट करके डाला गया था। बरामद सोना मिजोरम के ज़ोखावथर सीमा के जरिए म्यांमार सेतस्करी करके भारत में लाया गया था। इस मामले में अब तक चार लोगों को गिरफ्तार किया जा चुका है।
सितंबर महीने के 9 अन्य मामलों में, डीआरआई ने देश के उत्तर-पूर्वी हिस्से से देश के बाकी हिस्सों में आने वाले विभिन्न वाहकों के रूप में 27 किलोग्राम तस्करी का सोना बरामद व जब्त किया। बरामदगी की इन श्रृंखलाओं ने देश के उत्तर-पूर्वी हिस्से से भारत में विदेशी मूल के सोने की तस्करी के नए तौर-तरीकों का पता लगाने में मदद की है।
आगे की जांच जारी है।
वित्त मंत्रालय
विनिमय दर अधिसूचना संख्या 71/2021-सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए, केन्द्रीय अप्रत्यक्ष कर एवं सीमा शुल्क बोर्ड की अधिसूचना संख्या 68/2021– सीमा शुल्क  दिनांक 19अगस्त, 2021 का अधिक्रमण करते हुए, ऐसे अधिक्रमण से पूर्व की गई अथवा किए जाने से हटाई गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा की विनिमय दर 3 सितंबर, 2021 से वह प्रभावी दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
55.05
|
|
52.75
|
|
2.
|
|
बहरीन दिनार
|
|
200.15
|
|
187.80
|
|
3.
|
|
कैनेडियन डॉलर
|
|
58.95
|
|
56.85
|
|
4.
|
|
चाइनीज युआन
|
|
11.50
|
|
11.15
|
|
5.
|
|
डेनिश क्रोनर
|
|
11.85
|
|
11.40
|
|
6.
|
|
यूरो
|
|
88.10
|
|
84.95
|
|
7.
|
|
हांगकांग डॉलर
|
|
9.55
|
|
9.20
|
|
8.
|
|
कुवैती दीनार
|
|
251.25
|
|
235.20
|
|
9.
|
|
न्यूज़ीलैंड डॉलर
|
|
53.00
|
|
50.65
|
|
10.
|
|
नार्वेजियन क्रोनर
|
|
8.55
|
|
8.25
|
|
11.
|
|
पौंड स्टर्लिंग
|
|
102.40
|
|
98.95
|
|
12.
|
|
कतरी रियाल
|
|
20.55
|
|
19.20
|
|
13.
|
|
सउदी अरब रियाल
|
|
20.10
|
|
18.90
|
|
14.
|
|
सिंगापुर डॉलर
|
|
55.30
|
|
53.40
|
|
15.
|
|
दक्षिण अफ्रीकी रैंड
|
|
5.25
|
|
4.90
|
|
16.
|
|
स्वीडिश क्रोनर
|
|
8.65
|
|
8.35
|
|
17.
|
|
स्विस फ्रैंक
|
|
81.45
|
|
78.25
|
|
18.
|
|
तुर्की लीरा
|
|
9.10
|
|
8.50
|
|
19.
|
|
यूएई दिरहम
|
|
20.55
|
|
19.30
|
|
20.
|
|
अमेरिकी डॉलर
|
|
73.95
|
|
72.25
अनुसूची-II
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रति 100 इकाइयों की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
67.70
|
|
65.20
|
|
2.
|
|
कोरियाई वॉन
|
|
6.50
|
|
6.10
एमजी/एएम/ केजे
(Visitor Counter : 251
रक्षा मंत्रालय
भारतीय नौसेना में मैट्रिक उत्तीर्ण नाविकों की भर्ती
भारतीय नौसेना सितंबर 2019 में नाविकों की भर्ती के लिए भारतीय नौसेना प्रवेश परीक्षा  आयोजित करेगी, जो कंप्यूटर आधारित परीक्षा होगी। 1 अप्रैल, 2000 और 31 मार्च, 2003  के बीच जन्म लेने वाले अविवाहित पुरूष आवेदन करने के लिए पात्र होंगे। उम्मीदवारों के लिए 10वीं कक्षा उत्तीर्ण होना अनिवार्य है। भारतीय नौसेना में मैट्रिक उत्तीर्ण भर्ती द्वारा प्रवेश पाने वाले नाविक शेफ, खानसामा और सफाईकर्मी के रूप में काम करेंगे।
ऑनलाइन आवेदन केवल www.joinindiannavy.gov.in के माध्यम से स्वीकार किए जाएंगे। आवेदन विंडो खुलने से पहले समय बचाने के लिए, इच्छुक उम्मीदवारों को केवल www.joinindiannavy.gov.in पर खुद को पंजीकृत करने की सलाह दी जाती है। पंजीकरण के लिए कोई अन्य वेबसाइट या ऐप नहीं है। वेबसाइट पर अपने उपयोगकर्ता खाते बनाकर, उम्मीदवार ऑनलाइन आवेदन जमा करने वाली विंडो के बारे में ईमेल अलर्ट प्राप्त करेंगे। ऑनलाइन पंजीकरण करने के बाद, उम्मीदवारों को अपने व्यक्तिगत, शैक्षिक और पत्राचार विवरण को अपडेट करना होगा। उम्मीदवार अपने समर्थक दस्तावेजों को अपने खातों में भी अपलोड कर सकेंगे। आवेदन की विंडो खुलने पर पूर्व पंजीकरण उम्मीदवारों के समय की बचत करेगा।
आईएनईटी पूरा होने पर, लघु-सूची में शामिल उम्मीदवारों को चयन के अगले चरण अर्थात्, शारीरिक स्वास्थ्य परीक्षण और प्रारंभिक चिकित्सा जांच परीक्षा के लिए बुलाया जाएगा। इस चरण के पूरा होने पर, एक मेधा सूची प्रकाशित की जाएगी और सफल उम्मीदवारों को ओडिशा में प्रशिक्षण संस्थान, आईएनएस चिल्का में नामांकन के लिए बुलाया जाएगा। भारतीय नौसेना के आईएनएस चिल्का में अंतिम नामांकन, उम्मीदवारों की चिकित्सा परीक्षा में सफलतापूर्वक उत्तीर्णता के आधार पर होगा। अप्रैल 2020 में प्रशिक्षण शुरू होगा। पात्रता और चिकित्सा मानकों के विवरण के लिए, कृपया www.joinindiannavy.gov.in पर देखें।
उम्मीदवार किसी भी कॉमन सर्विस सेंटर पर जाकर ऑनलाइन आवेदन भरने में सहायता प्राप्त कर सकते हैं। इस सेवा के लिए 60 रुपये  का मामूली शुल्क लिया जाएगा। ऑनलाइन आवेदन जमा करते समय परीक्षा शुल्क का भुगतान ऑनलाइन करना होगा।
आर.के.मीणा/आरएनएम/एएम/एसकेएस/एसके – 2131
(Visitor Counter : 362
वाणिज्य एवं उद्योग मंत्रालय
भागीदारी सम्मेलन का 25वां संस्करण मुंबई में कल से शुरू होगा
‘भागीदारी सम्मेलन 2019’ का 25वां संस्करण मुंबई में कल से शुरू होगा। यह आर्थिक नीति के साथ-साथ भारत में विकास के रूझान पर भारतीय और अंतर्राष्ट्रीय हस्तियों के बीच संवाद, चर्चाओं, विचार-विमर्श और सहभागिता के लिए एक वैश्विक प्लेटफॉर्म है। इस दो दिवसीय शिखर सम्मेलन का उद्घाटन उपराष्ट्रपति श्री एम. वेंकैया नायडू करेंगे। इस शिखर सम्मेलन से उच्चस्तरीय आदान-प्रदान एवं कारोबारियों के बीच  बैठकों के जरिए नई साझेदारियां होने और निवेश के अवसर तलाशे जाने की आशा है।
भागीदारी शिखर सम्मेलन का 25वां संस्करण 12 एवं 13 जनवरी, 2019 को आयोजित किया जाएगा। इस दौरान उभरते ‘न्यू इंडिया’ के वर्तमान परिदृश्य यानी ‘नये वैश्विक आर्थिक परिवेश’ में भारत को दर्शाया जाएगा। यह शिखर सम्मेलन भारत सरकार के वाणिज्य एवं उद्योग मंत्रालय के औद्योगिक नीति एवं संवर्धन विभाग, महाराष्ट्र की सरकार और भारतीय उद्योग परिसंघ  द्वारा आयोजित किया जा रहा है।
शिखर सम्मेलन के दौरान देश के भीतर और पूरी दुनिया के साथ सक्रिय सहभागिता एवं गठबंधन करने वाले ‘नये भारत’ को दर्शाया जाएगा। इस दौरान प्रमुख हितधारकों यथा नीति निर्माताओं, संस्थानों, कारोबारियों, मीडिया और शैक्षणिक वर्ग के बीच चर्चाएं आयोजित की जाएंगी। दो दिवसीय शिखर सम्मेलन के दौरान आयोजित किये जाने वाले विभिन्न सत्रों के लिए निर्धारित थीम में निम्नलिखित विषयों को कवर किया जाएगा :
· ‘नये भारत’ के साथ साझेदारी
· सुधार एवं विनियमन - निवेश को बढ़ावा देने के लिए रणनीतियां
· बुनियादी ढांचागत सुविधाओं का विस्तार - विकास के लिए अत्यंत जरूरी
· समावेशी आयाम – सभी के लिए एक डिजिटल रूपरेखा
शिखर सम्मेलन के दौरान निम्नलिखित महत्वपूर्ण क्षेत्रवार श्रृंखला पर भी विचार-विमर्श किया जाएगा :
· नवाचार
· इंडिया 4.0; आर्टिफिशियल इंटेलीजेंस , बिग डेटा
· कृषि एवं खाद्य प्रसंस्करण
· स्वास्थ्य सेवा
· पर्यटन एवं आतिथ्य
· रक्षा एवं वैमानिकी
· नवीकरणीय ऊर्जा
केन्द्रीय वाणिज्य एवं उद्योग और नागरिक उड्डयन मंत्री श्री सुरेश प्रभु शिखर सम्मेलन की अध्यक्षता करेंगे और शिखर सम्मेलन के पहले दिन मुख्य भाषण देंगे।
इस दौरान दक्षिण कोरिया के व्यापार मंत्री श्री किम ह्यून चोंग और संयुक्त अरब अमीरात  के अर्थव्यवस्था मंत्री सुल्तान बिन सईद अल मंसूरी विशेष भाषण देंगे। विश्व बौद्धिक संपदा संगठन के महानिदेशक श्री फ्रांसिस गुरी भी उद्घाटन सत्र को संबोधित करेंगे।
श्री सुरेश प्रभु शिखर सम्मेलन के दौरान अलग से दक्षिण कोरिया के व्यापार मंत्री, संयुक्त अरब अमीरात के अर्थव्यवस्था मंत्री, उक्रेन के प्रथम उप-प्रधानमंत्री एवं आर्थिक विकास व व्यापार मंत्री श्री स्टीपन क्यूबिव, कम्बोडिया के वाणिज्य मंत्री, नेपाल के उद्योग, वाणिज्य एवं आपूर्ति मंत्री, मालदीव के आर्थिक विकास राज्य मंत्री और भारत में ब्रिटेन के उप-उच्चायुक्त श्री क्रिसपिन साइमन के साथ द्विपक्षीय बैठकें करेंगे। श्री सुरेश प्रभु इस दौरान श्रीलंका, अफगानिस्तान और सऊदी अरब के प्रतिनिधियों से भी भेंट करेंगे।
प्रधानमंत्री कार्यालय
प्रधानमंत्री ने देश के नागरिकों को 21 जून को आयोजित होने वाले 9वें अंतर्राष्ट्रीय योग दिवस का स्मरण दिलाया
प्रधानमंत्री श्री नरेन्द्र मोदी ने देश के नागरिकों को 21 जून को होने वाले 9वें अंतर्राष्ट्रीय योग दिवस के लिए स्मरण दिलाया है। श्री मोदी ने कहा है कि आइए हम सब अपनी मानसिक एवं शारीरिक तंदुरूस्ती को बढ़ाने वाली इस प्राचीन स्वास्थ्य पद्धति का उत्सव मनाएं।
आयुष मंत्रालय के एक ट्वीट पर अपनी प्रतिक्रिया व्यक्त करते हुए प्रधानमंत्री ने कहा;
"अंतर्राष्ट्रीय योग दिवस के आयोजन के लिए अब केवल तीन सप्ताह शेष रह गए हैं!
आइए हम सब मिलकर इस प्राचीन स्वास्थ्य पद्धति को आगे बढ़ाएं और इसका उत्सव मनाएं, जो हमारे मानसिक एवं शारीरिक स्वास्थ्य को बेहतर बनाती है। आइए हम एक स्वस्थ और खुशहाल समाज का निर्माण करें।"
कोयला मंत्रालय
जुलाई में कोयला उत्पादन 14.11 प्रतिशत बढ़कर 68.75 मिलियन टन हो गया
वित्त वर्ष 2023-24 के लिए जुलाई तक संचयी कोयला उत्पादन 292.12 मिलियन टन तक पहुंचा
जुलाई में कोयला डिस्पैच 74.33 मिलियन टन तक पहुंच गया
कोयला मंत्रालय ने जुलाई 2023 के महीने के दौरान समग्र कोयला उत्पादन में उल्लेखनीय वृद्धि अर्जित की है, जो जुलाई 2022 के महीने के 60.25 मिलियन टन के आंकड़े को पीछे छोड़ते हुए 68.75 मिलियन टन तक पहुंच गया। यह 14.11 प्रतिशत की बढ़ोतरी प्रदर्शित करती है। कोल इंडिया लिमिटेड  का उत्पादन जुलाई 2022 के महीने के 47.29 मिलियन टन की तुलना में 13.41 प्रतिशत की वृद्धि के साथ जुलाई 2023 के महीने में 53.63 मिलियन टन तक बढ़ गया है। संचयी कोयला उत्पादन ने वित्त वर्ष 2022-23 की इसी अवधि के 265.94 मिलियन टन की तुलना में वित्त वर्ष 2023-24  के दौरान 9.84 प्रतिशत की वृद्धि के साथ 292.12 मिलियन टन  की एक विशाल छलांग लगाई है।
इसके अतिरिक्त, कोयला डिस्पैच में जुलाई 2023 के दौरान एक प्रभावशाली बढोतरी दर्ज की गई है जो 74.33 मिलियन टन की एक प्रभावशाली संख्या तक पहुंच गया। जुलाई 2022 में दर्ज किए गए 67.46 मिलियन टन की तुलना में 10.19 प्रतिशत की वृद्धि दर के साथ यह एक उल्लेखनीय प्रगति प्रदर्शित करता है। इसी के साथ-साथ, कैप्टिव / अन्य कोयला डिस्पैच ने असाधारण निष्पादन प्रदर्शित किया जो जुलाई के 9.74 एमटी की तुलना में 17.83 प्रतिशत की वृद्धि प्रदर्शित करते हुए जुलाई 2023 के दौरान 11.48 एमटी तक पहुंच गया। संचयी कोयला डिस्पैच  ने वित्त वर्ष 2023-24 के दौरान वित्त वर्ष 2022-23 की समान अवधि के 291.59 एमटी की तुलना में 7.79 प्रतिशत की वृद्धि के साथ 314.30 एमटी  की उल्लेखनीय बढोतरी प्रदर्शित की है।
यह देशभर में कोयले का सुचारु वितरण सुनिश्चित करने में कोयला आपूर्ति श्रृंखला की दक्षता को रेखांकित करता है। कोयला मंत्रालय मानसून सीजन के दौरान निरंतर कोयला उत्पादन और डिस्पैच सुनिश्चित करने के लिए प्रतिबद्ध है और इसने खनन प्रचालनों की सुरक्षा करने एवं प्रचालनगत दक्षताओं को बढ़ाने के लिए कई कार्यनीतियों को कार्यान्वित किया है।
कोयला उत्पादन, डिस्पैच और स्टॉक की स्थिति के उल्लेखनीय ऊंचाई तक पहुंचने के कारण कोयला सेक्टर में अभूतपूर्व वृद्धि देखी गई है। कोयला सार्वजनिक उपक्रमों का अथक समर्पण इस असाधारण वृद्धि को प्रेरित करने में मुख्य रूप से सहायक रहा है। कोयला मंत्रालय एक भरोसमंद तथा अनुकूल ऊर्जा क्षेत्र सुनिश्चित करने के लिए सहयोगात्मक प्रयासों, प्रौद्योगिकीय उन्नति तथा टिकाऊ प्रथाओं के लिए प्रतिबद्ध है।
रक्षा मंत्रालय
जम्मू कश्मीर के उपराज्यपाल श्री गिरीश चंद्र मुर्मु ने राजौरी में हर मौसम के अनुकूल 72 मीटर लम्बे पुल का उद्घाटन किया
जम्मू कश्मीर के उपराज्यपाल श्री गिरीश चंद्र मुर्मु ने आज राजौरी में हर मौसम के अनुकूल 72 मीटर लम्बे मल्टी सेल बॉक्स लोड क्लास 70 पुल राष्ट्र को समर्पित किया। यह पुल द्राज नाला पर है और द्राज क्षेत्र को राजौरी जिले के अंतर्गत तहसील कोट्रान्का से जोड़ता है। उपराज्यपाल ने सड़कों, पुलों और सुरंगों के निर्माण के जरिए अवसंरचना विकास और युद्ध की तैयारियों के माध्यम से सीमा सड़क संगठन  के समर्पण और राष्ट्र निर्माण की सराहना की।
इस अवसर पर श्री मुर्मु ने अपने संबोधन में कहा कि द्राज पुल सेना और साथ ही साथ राजौरी जिले के सामाजिक-आर्थिक विकास के लिए महत्वपूर्ण पुल है। यह पुल सेना और साथ ही साथ स्थानीय लोगों को सभी प्रकार की और त्वरित आवागमन की सुविधा प्रदान करेगा। इस अवसर पर, मुख्य अतिथि ने 110 आरसीसी, 31 टीएफ, प्रोजेक्ट सम्पर्क तथा पूरी बीआरओ टीम को इस कार्य को बेहद पेशेवर तरीके से अंजाम देने के लिए बधाई दी। यह पुल क्षेत्र में सड़क नेटवर्क को मतबूती प्रदान करेगा।
प्रोजेक्ट सम्पर्क के मुख्य अभियंता ब्रिगेडियर वाई के आहूजा ने कहा कि आवागमन की दृष्टि से महत्वपूर्ण होने के कारण राष्ट्रीय राजमार्ग विनिर्देशों से युक्त मौजूदा सेतु को उन्नत बनाना आवश्यक था। द्राज का पुल अब भारी यातायात के आवागमन पर रोक के बिना हर मौसम में आवागमन की सुविधा प्रदान करेगा, क्योंकि यह लोड क्लास 70 के लिए डिजाइन किया गया है। उन्होंने निर्माण के दौरान बीआरओ के समक्ष आई विभिन्न चुनौतियों का सामना करने में स्थानीय निवासियों और नागरिक प्रशासन द्वारा दी गई सहायता की भी सराहना की।
बीआरओ सीमा से सटे दुर्गम क्षेत्रों को जोड़ते हुए भूतल परिवहन के क्षेत्र में महत्वपूर्ण भूमिका निभा रहा है। राष्ट्र निर्माण में बीआरओ के योगदान की सभी के द्वारा सराहना की जा रही है।
इस अवसर पर उत्तरी कमान के जनरल ऑफिसर कमांडिंग-इन-चीफ लेफ्टिनेंट जनरल रणबीर सिंह, 16 कोर के जनरल ऑफिसर कमांडिंग लेफ्टिनेंट जनरल हर्ष गुप्ता और जम्मू के मंडलायुक्त भी उपस्थित थे।
आरकेमीणा/आरएनएम/एएम/आरके – 4681
(Visitor Counter : 216
सांख्यिकी एवं कार्यक्रम कार्यान्वयन मंत्रालय
जून 2021 महीने के लिए ग्रामीण, शहरी और संयुक्त श्रेणी के लिए आधार 2012 = 100 पर उपभोक्ता मूल्य सूचकांक संख्याएं
सांख्यिकी एवं कार्यक्रम कार्यान्वयन मंत्रालय के तहत राष्ट्रीय सांख्यिकी कार्यालय  इस प्रेस विज्ञप्ति के माध्यम से जून 2021  महीने के लिए ग्रामीण, शहरी और संयुक्त रूप से आधार 2012=100 पर चयनित उप-समूहों/समूहों के लिए उपभोक्ता खाद्य मूल्य सूचकांक में उतार-चढ़ाव को जारी कर रहा है। अखिल भारतीय और सभी राज्यों/केंद्र शासित प्रदेशों के लिए उप-समूह और समूह के लिए सीपीआई भी जारी किए जा रहे हैं।
मूल्य डेटा आमतौर पर चयनित 1,114 शहरी बाजारों और चयनित 1,181 गांवों से सांख्यिकी एवं कार्यक्रम कार्यान्वयन मंत्रालय के एक साप्ताहिक रोस्टर पर एनएसओ के फील्ड ऑपरेशन डिवीजन के फील्ड कर्मचारियों द्वारा व्यक्तिगत दौरे के जरिये एकत्रित किया जाता है। जून, 2021 माह के दौरान एनएसओ ने 99.6 फीसदी गांवों और 98.6 फीसदी शहरों से उन वस्तुओं के मूल्य एकत्रित किए जबकि बाजार के लिहाज से कीमतें संख्या 78.7 फीसदी ग्रामीण और 82.0 फीसदी शहरी दर्ज की गई थी।
सामान्य सूचकांक और सीएफपीआई पर आधारित अखिल भारतीय मुद्रास्फीति की दर  इस प्रकार है:
सीपीआई  और सीएफपीआई पर आधारित अखिल भारतीय मुद्रास्फीति दरें 
|
|
सूचकांक
|
|
जून 2021 
|
|
मई 2021 
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
सीपीआई 
|
|
6.16
|
|
6.37
|
|
6.26
|
|
6.55
|
|
5.91
|
|
6.30
|
|
सीएफपीआई
|
|
5.02
|
|
5.42
|
|
5.15
|
|
4.52
|
|
5.97
|
|
5.01
सामान्य सूचकांक और सीएफपीआई में मासिक बदलाव की जानकारी नीचे दी जा रही हैं:
मई 2021 की तुलना में जून 2021के दौरान अखिल भारतीय सीपीआई  और सीएफपीआई में मासिक बदलाव :
|
|
सूचकांक
|
|
ग्रामीण
|
|
शहरी
|
|
संयुक्त
|
|
सूचकांक मूल्य
|
|
% बदलाव
|
|
सूचकांक मूल्य
|
|
% बदलाव
|
|
सूचकांक मूल्य
|
|
% बदलाव
|
|
जून21
|
|
मई 21
|
|
जून21
|
|
मई 21
|
|
जून21
|
|
मई 21
|
|
सीपीआई 
|
|
162.1
|
|
161.1
|
|
0.62
|
|
160.4
|
|
159.5
|
|
0.56
|
|
161.3
|
|
160.4
|
|
0.56
|
|
सीएफपीआई
|
|
159.1
|
|
157.3
|
|
1.14
|
|
165.4
|
|
163.4
|
|
1.22
|
|
161.3
|
|
159.4
|
|
1.19
नोट: जून, 2021के आंकड़े अनंतिम हैं।
5. मूल्य डेटा वेब पोर्टल के माध्यम से प्राप्त होते हैं, जिसकी निगरानी राष्ट्रीय सूचना विज्ञान केंद्र द्वारा की जाती है।
सूचकांक जारी करने की अगली तारीख 12 अगस्त 2021  निर्धारित की गई है।
कीमतों में उतार-चढ़ाव से संबंधित विस्तृत विवरण जानने के लिए अंग्रेजी का अनुलग्नक यहां देखें
एमजी/एएम/ केजे
(Visitor Counter : 239
स्वास्थ्य एवं परिवार कल्याण मंत्रालय
भारत में कोविड-19 टीकाकरण का समग्र कवरेज 218.83 करोड़ के आंकड़े से अधिक हुआ
12-14 वर्ष के आयु वर्ग को टीके की 4.10 करोड़ से अधिक पहली खुराक दी गईं
भारत में इस समय कोरोना के सक्रिय मामले 33,318 है
पिछले 24 घंटों में 2,468 नए मामले सामने आए
मरीजों के स्वस्थ होने की दर इस समय 98.74 प्रतिशत है
वर्तमान में साप्ताहिक पॉजिटिविटी दर 1.32 प्रतिशत है
भारत में कोविड-19 टीकाकरण कवरेज आज सुबह 7 बजे तक की अनंतिम रिपोर्ट के अनुसार 218.83 करोड़ से अधिक  हो गया है।
12-14 वर्ष के आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.10 करोड़ से अधिक  किशोरों को कोविड-19 टीके की पहली खुराक दी गई है। इसी तरह, 18-59 वर्ष के आयु वर्ग के लिए एहतियाती खुराक 10 अप्रैल, 2022 को प्रारंभ की गई।
आज सुबह 7 बजे तक की अनंतिम रिपोर्ट के अनुसार कुल टीकाकरण का विवरण इस प्रकार से है:
|
|
टीके की खुराक का समग्र कवरेज
|
|
स्वास्थ्यकर्मी 
|
|
पहली खुराक
|
|
10415235
|
|
दूसरी खुराक
|
|
10119195
|
|
एहतियाती खुराक
|
|
7034634
|
|
अग्रिम मोर्चे के कार्यकर्ता 
|
|
पहली खुराक
|
|
18436874
|
|
दूसरी खुराक
|
|
17717005
|
|
एहतियाती खुराक
|
|
13671742
|
|
12-14 वर्ष का आयु वर्ग
|
|
पहली खुराक
|
|
41049004
|
|
दूसरी खुराक
|
|
31847599
|
|
15-18 वर्ष का आयु वर्ग
|
|
पहली खुराक
|
|
61952007
|
|
दूसरी खुराक
|
|
53106590
|
|
18-44 वर्ष का आयु वर्ग
|
|
पहली खुराक
|
|
561305792
|
|
दूसरी खुराक
|
|
515890436
|
|
एहतियाती खुराक
|
|
96991119
|
|
45-59 वर्ष का आयु वर्ग
|
|
पहली खुराक
|
|
204035090
|
|
दूसरी खुराक
|
|
196989530
|
|
एहतियाती खुराक
|
|
49310113
|
|
60 वर्ष से अधिक
|
|
पहली खुराक
|
|
127672588
|
|
दूसरी खुराक
|
|
123158334
|
|
एहतियाती खुराक
|
|
47637929
|
|
एहतियाती खुराक
|
|
21,46,45,537
|
|
कुल
|
|
2,18,83,40,816
भारत में इस समय सक्रिय मामलों की संख्या 33,318 है। सक्रिय मामले, देश के कुल पॉजिटिव मामलों का 0.07 प्रतिशत हैं।
परिणामस्वरूप, भारत में रोगियों के स्वस्थ होने की दर 98.74 प्रतिशत है। पिछले 24 घंटों में 3,731 रोगियों के ठीक होने के साथ ही स्वस्थ होने वाले लोगों  की कुल संख्या बढ़कर 4,40,39,883 हो गई है।
पिछले 24 घंटों में कोरोना के 2,468 नए मामले सामने आए।
पिछले 24 घंटों में कुल 1,87,511 जांच की गई हैं। भारत ने अब तक कुल 89.61 करोड़ से अधिक  जांच की हैं।
देश में साप्ताहिक पॉजिटिविटी दर इस समय 1.32 प्रतिशत है और दैनिक पॉजिटिविटी दर 1.32 प्रतिशत दर्ज की गई है।